b'\n_START_ARTICLE_\nEvropske pe\xc5\xa1poti\n_START_PARAGRAPH_\nEvropske pe\xc5\xa1poti so mednarodni sistem pe\xc5\xa1poti, namenjen rekreacijskemu pohodni\xc5\xa1tvu prek razli\xc4\x8dnih evropskih de\xc5\xbeel._NEWLINE_Pri Evropski popotni\xc5\xa1ko zdru\xc5\xbeenje (European Ramblers\xe2\x80\x99 Association - ERA), ki je bila ustanovljena leta 1969 v Nem\xc4\x8diji, je registriranih 12 poti v dol\xc5\xbeini 60.000 km. Del poti je slabo ozna\xc4\x8den ali pa sploh \xc5\xa1e ne obstajajo v naravi._NEWLINE_Evropske pe\xc5\xa1poti so podobne pohodni\xc5\xa1tvu v znanih gorstvih, le da gre tukaj za ni\xc5\xbeje le\xc5\xbee\xc4\x8d svet. Poti ne posegajo na vrhove gora ampak povezujejo pokrajine, doline, grebene, potekajo skozi gozdove in naselja. Na poteh ni velikih vi\xc5\xa1inskih razlik zato niso preve\xc4\x8d naporne.\n_START_SECTION_\nZgodovina\n_START_PARAGRAPH_\nV Evropskem popotni\xc5\xa1kem zdru\xc5\xbeenju je bilo do leta 1971 v\xc4\x8dlanjenih 14 pohodni\xc5\xa1kih organizacij iz 6 dr\xc5\xbeav. Danes je vanjo v\xc4\x8dlanjenih ve\xc4\x8d kot 50 pohodni\xc5\xa1kih organizacij iz 28 evropskih dr\xc5\xbeav (in 3 iz Izraela in Maroka kot opazovalci). Te organizacije imajo skupaj ve\xc4\x8d kot 3 milijone \xc4\x8dlanov. Ve\xc4\x8dina organizacij, \xc4\x8dlanic ima ve\xc4\x8d kot petdeset letne zku\xc5\xa1nje v organizaciji in ustvarjanju pogojev za pohodni\xc5\xa1tvo (gradnja in vzdr\xc5\xbeevanje poti, oskrbovanje ko\xc4\x8d, itd.) in \xc5\xa1tevilne od njih obstajajo \xc5\xbee ve\xc4\x8d kot sto let (najstarej\xc5\xa1a \xc5\xbee ve\xc4\x8d kot 130 let)._NEWLINE_Namen pe\xc5\xa1 popotovanj prek razli\xc4\x8dnih evropskih de\xc5\xbeel je krepiti medsebojno spoznavanje in spo\xc5\xa1tovanje razli\xc4\x8dnih evropskih narodov.\n_START_SECTION_\nEvropske pe\xc5\xa1poti po Sloveniji\n_START_PARAGRAPH_\nPrek Slovenije potekata Evropska pe\xc5\xa1pot E-6 od Baltika do Jadrana in Evropska pe\xc5\xa1pot E-7 od Atlantika do \xc4\x8crnega morja. Obe poti se kri\xc5\xbeata na hribu Ma\xc4\x8dkovec (911 mnm) nad vasjo Selo pri Robu na Dolenjskem. Mednarodno popotni\xc5\xa1ko dejavnost v Sloveniji koordinira posebna komisija pri PZS. Poti so ozna\xc4\x8dene z okroglimi rde\xc4\x8de-rumenimi markacijami, odcepi pa z isto obliko in barvo markacije, le notranji in zunanji pas markacije se po barvi zamenjata._NEWLINE_10. decembra 2016 je bila v Kopru sve\xc4\x8dana otvoritev Evropske pe\xc5\xa1poti E-12 po ozemlju Slovenije.'